স্বর্ণকুমারী দেবী
সংগীত, নাটক ও সাহিত্যে জোড়াসাঁকো ঠাকুরবাড়ির পুরুষ সদস্যদের সৃষ্টিশীলতা স্বর্ণকুমারী দেবীকেও স্পর্শ করেছিল। এই সময় জ্যোতিরিন্দ্রনাথ ঠাকুর এই তিন ক্ষেত্রে নানা পরীক্ষানিরীক্ষা চালাচ্ছিলেন। তাঁকে সাহায্য করছিলেন অক্ষয়চন্দ্র চৌধুরী ও রবীন্দ্রনাথ। জ্যোতিরিন্দ্রনাথের "জীবন-স্মৃতি" থেকে জানা যায়, জানকীনাথ ইংল্যান্ডে গেলে স্বর্ণকুমারী দেবী জোড়াসাঁকোয় এসে থাকতে শুরু করেছিলেন। এই সময় তিনিও তাঁদের সঙ্গে নতুন পরীক্ষানিরীক্ষায় মেতে ওঠেন। জ্ঞানদানন্দিনী দেবী যখন পরিবারের প্রাচীন প্রথাগুলিকে নারী স্বাধীনতার পথ প্রশস্ত করছিলেন, ঠিক সেই সময় স্বর্ণকুমারী দেবী সাহিত্য সাধনায় মগ্ন ছিলেন।
পদ্মপ্রভ
পদ্মপ্রভ বা পদ্মপ্রভু স্বামী ছিলেন জৈন বিশ্বতত্ত্ব অনুযায়ী বর্তমান অবসর্পিণী যুগের ষষ্ঠ তীর্থঙ্কর। জৈন বিশ্বাস অনুসারে, তিনি আত্মার সকল কর্ম ধ্বংস করে একজন সিদ্ধে (মুক্ত আত্মা) পরিণত হয়েছিলেন। পদ্মপ্রভ কৌসাম্বীর ইক্ষ্বাকু-বংশীয় রাজা শ্রীধর ও রানি সুসীমাদেবীর পুত্র রূপে জন্মগ্রহণ করেছিলেন। ভারতীয় পঞ্জিকা অনুসারে তাঁর জন্মতিথিটি হল কার্তিক কৃষ্ণা দ্বাদশী তিথি।